Huszonegy embert öltek meg Pakisztánban kilõtt amerikai rakéták
Távirányítású amerikai repülõgépekrõl kilõtt rakéták végeztek több mint húsz emberrel hétfõn Pakisztánban. Az Egyesült Államok hadserege az al-Kaida vezére, Oszama bin Laden halála után sûrítette a drónokkal elkövetett támadásokat.
Legalább huszonegy embert öltek meg hétfõn Pakisztánban távirányítású amerikai repülõgépekrõl indított rakéták. Az ország nyugati részén,Vazirisztánban elõször egy mozgó jármûvet talált el egy drónról indított rakéta, ami megölt nyolc embert. Néhány órával késõbb tizenhárman vesztették életüket, amikor egy pilóta nélküli repülõgép három rakétát lõtt ki a térségben tevékenykedõ fegyveresek egyik kiképzõtáborára.

Az amerikai hadsereg sûrítette drónokkal végrehajtott pakisztáni támadásait Oszama bin Laden al-Kaida-vezér megölése óta. Csak júniusban nyolcvannyolcan haltak meg pilóta nélküli repülõgépekkel végrehajtott csapásokban.

Legutóbb vasárnap történt merénylet Pakisztánban, amelyet a tálibok szerint egy házaspár hajtott végre Dera-Iszmáilhánban. A pár kézigránátokat dobott a rendõrõrsre, majd behatolt az épületbe, géppisztollyal lelõtt öt rendõrt, tucatnyit túszul ejtett, és órákon át fogva tartott - mondta Ahszanulla Ahszan, a pakisztáni tálibok egyik szóvivõje vasárnap egy ismeretlen helyrõl több hírügynökségnek nyilatkozva. Amikor kommandósok megpróbálták kiszabadítani a túszokat, a támadók felrobbantották magukat - tette hozzá a szóvivõ. A robbanástól megsebesültek a túszok is, és közülük hét belehalt sérüléseibe - közölte a rendõrség.
Pakisztán merénylet Oszama bin Laden támadás drón